Diari Oficial de la Generalitat Valenciana


Sumari del DOGV 1362, del 08-08-1990 (1990/818421)

DECRET 121/1990, de 23 de juliol, del Consell de la Generalitat Valenciana, pel qual s'accepta la cessió, a títol gratuït, de la propietat d'uns terrenys de 17.865 m2, situats a Elx, per a la construcció d'un Institut de Batxillerat, realitzada per l'Ajuntament d'Elx.
----------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1990/07/23/121/dof/vci/html**

### Dades del document

Número de DOGV
:   1362

Data del DOGV
:   08-08-1990

Secció del DOGV
:   DISPOSICIONS GENERALS

Número del document
:   1990/818421


Data del document
:   23-07-1990

Organisme emissor
:   Conselleria d'Economia i Hisenda

Tipus de document
:   Decret

Decret 121/1990, de 23 de juliol, del Consell de la Generalitat Valenciana, pel qual s'accepta la cessió, a títol gratuït, de la propietat d'uns terrenys de 17.865 m2 situats a Elx, per a la construcció d'un Institut de Batxillerat, realitzada per l'Ajuntament d'Elx.  
L?Ajuntament d'Elx, en sessió plenària celebrada el 2 d'abril de 1990, acordà la cessió gratuïta a la Generalitat Valenciana d'uns terrenys situats en el Partit de Carrús, dels quals és propietari l?esmentat ajuntament.  
Aquesta cessió es realitza amb el fi determinant de construir-hi un Institut de Batxillerat.  
A petició del Conseller de Cultura, Educació i Ciència s'iniciaren els tràmits legals oportuns per a l'acceptació i formalització de la cessió gratuïta dels terrenys realitzada a favor de la Generalitat Valenciana.  
D'acord amb el que disposa l'article 22 de la Llei 3/1986, de 24 d?octubre, de Patrimoni de la Generalitat Valenciana, correspon al Govern Valencià l'acceptació de la cessió gratuïta indicada.  
Per això, a proposta del Conseller d'Economia i Hisenda i amb la deliberació prèvia del Consell de la Generalitat Valenciana, en sessió celebrada el dia 23 de juliol de 1990,  
DECRETE:  
Article 1  
S'accepta la cessió, a títol gratuït, realitzada per l?Ajuntament d'Elx dels terrenys situats en el terme municipal d'Elx, Partit de Carrús, que ocupen una superfície de 17543 m2.  
Confronta: nord, carrer en Projecte; sud, prolongació del carrer de Carlos Antón Pastor; est, Antonio Quiles Antón i Francisco Pomares Mogica; i oest, carrer d?accés als dipòsits d'aigua potable.  
Aquesta finca està formada per l'agrupació de les següents:  
- Parcel·la de terreny de forma irregular, situada en aquest terme municipal, Barri de Carrús, amb front al camí, que té una superfície de 5263,10 m2 i els límits de la qual són: nord, camí i resta de la finca de la qual es segrega aquesta parcel·la; al sud i est, amb camí; i a l?oest, resta de la finca i coses número 2-137. Figura inscrita en el Registre de la Propietat número 1 d'Elx, al tom 1104, llibre 713 del Salvador, foli 1, finca número 61803, inscripció la.  
- Parcel·la de terreny de forma irregular, situada en aquest terme municipal, amb front al camí, que té una superfície de 4527,90 m2 i els límits de la qual són: al nord, camí i parcel·la segregades anteriorment de la finca matriu, venuda a diversos compradors; pel sud amb el camí del pantà i parcel·la segregada de la finca matriu, objecte d'expropiació per l'Ajuntament destinada a zona escolar; per l?est, amb terres d?Antonio Quiles i de Francisco Grau Pomares; i per l?oest, amb parcel·la segregada de la finca matriu objecte d?expropiació per l'Ajuntament, destinada a zona escolar. Figura inscrita en el Registre de la Propietat número 1 d'aquest Partit, al tom 1038, llibre 647 del Salvador, foli 176, finca número 59409.  
- Solar situat al dit terme municipal, Partit de Carrús, que té 6 metres de façana per 18 de fons, és a dir 108 m2, sobre aquest solar hi ha construït actualment un edifici destinat a habitatge de planta baixa únicament, que ocupa la totalitat de la finca. Confronta: per nord, sud, est i oest, amb Francisco Pomares Mogica, té l?entrada pel Camí Vell d?Aspe. Figura inscrita en el Registre de la Propietat número 1 d'Elx, al tom 1035, llibre 174 del Salvador, foli 114, finca número 10980, inscripció 4.ª  
- Parcel·la de terreny de forma irregular, situada en aquest terme municipal. Barri de Carrús, amb front al Camí Vell d?Aspe. Té una superfície de 8074 m2. Confronta: al nord, amb terrenys d?Antonio Quiles; al sud, amb Camí Vell d?Aspe; a l?est, amb resta de la finca de la qual es segrega; i a l?oest, amb Camí. Figura inscrita en el Registre de la Propietat número 1 d'Elx, al tom 1058, llibre 667 del Salvador, foli 56, finca número 60992, inscripció la.  
Article 2  
Aquesta cessió gratuïta dels terrenys esmentats comporta el compromís, per part de la Generalitat Valenciana, de construir-hi un Institut de Batxillerat.  
Article 3  
La propietat de l?immoble haurà d'incorporar-se a l?Inventari General de Béns i Drets de la Generalitat Valenciana i inscriure?s al seu nom en el Registre de la Propietat.  
DISPOSICIO FINAL  
La Conselleria d'Economia i Hisenda realitzarà els tràmits necessaris per a fer efectiu el que disposa aquest decret.  
València, 23 de juliol de 1990.  
El President de la Generalitat Valenciana,   
JOAN LERMA I BLASCO  
El Conseller d?Economia i Hisenda,   
ANTONI BIRLANGA CASANOVA


Còpia Permalink ELI